छात्र का अपहरण, जयपुर में पिकअप से कूदकर घर लौटा
अलवर. सदरथाना क्षेत्र में रेलवे फाटक के पास मॉर्निंग वॉक पर गए एनईबी विस्तार निवासी स्कूल व्याख्याता राजकुमार मीणा के 15 वर्षीय बेटे जयप्रकाश का अपहरण कर लिया गया। पिकअप चालक ने उससे जयपुर का शॉर्ट रास्ता पूछने के बहाने बेहोशी की दवा सुंघा दी। उसे होश आया तब वह जयपुर में था। पिकअप में पड़े सरिये से तिरपाल को फाड़कर वह चलती पिकअप से कूद गया और परिजनों को घटना की जानकारी दी। इस पर उसे अलवर लाया गया। इस संबंध में सदर थाने में मामला दर्ज कराया गया। जयप्रकाश के पिता राउमावि जैनपुरवास पहाड़ी बहरोड़ में व्याख्याता है।एनईबी विस्तार निवासी राजकुमार मीणा का 15 वर्षीय पुत्र जयप्रकाश सुबह मॉर्निंग वॉक पर गया था। मेगा हाईवे पर करीब साढ़े छह बजे रेलवे फाटक पर उसे एक पिकअप चालक ने जयपुर का शॉर्ट रास्ता पूछने के बहाने पास बुलाया और बेहोशी की दवा सुंघा दी। बाद में उसे पिकअप में डालकर तिरपाल बांध दिया गया। होश आने पर उसने देखा कि पिकअप में चार-पांच बच्चे और बेहोशी की हालत में थे। उसने उन्हें उठाने की कोशिश भी की, लेकिन कोई नहीं उठा। शेषपेज | 16
इसपर उसने सरिये से तिरपाल को फाड़ दिया। गाड़ी धीरे होने पर वह लालबत्ती चौराहा गांधीनगर में पिकअप से कूद गया। सुबह साढ़े 10 बजे उसने मामा को फोन कर घटना की जानकारी दी। इस पर उसके पिता राजुकमार तीन चार रिश्तेदार उसे लेने के लिए पहुंचे। रास्ते में उसकी तबीयत बिगड़ने पर परिजनों ने उसे कोटपुतली में चेकअप कराया। रात को सदर थाने में पहुंचकर मामला दर्ज कराया। राजकुमार मीणा ने बताया कि उनकी किसी से रंजिश नहीं है। जयप्रकाश अग्रसेन सर्किल स्थित ओमदित्य स्कूल में 11वीं का छात्र है।
अलवर. घर लौटा छात्र जयप्रकाश।
hin_Deva hin_Deva hin_Deva awa_Deva